Foxconn

**Hon Hai Precision Industry Co., Ltd.**, posluje pod imenom **Foxconn Technology Group**, tajvanska je multinacionalna kompanija sa sjedištem u Novom Taipeiu. Foxconn je najveći svjetski proizvođač elektrotehnike po ugovoru i treća tehnološka kompanija po prihodima.

Foxconnova primarna djelatnost je proizvodnja elektrotehnike po ugovoru. Klijenti su mu razne američke, kanadske, finske i japanske tehnološke kompanije. Istaknutiji uređaji i kompanije za koje proizvode ili su proizvodili elektrotehniku jesu BlackBerry, iPad, iPhone, iPod, Kindle,

Foxconn se našao u raznim kontroverzama na račun toga kako tretira zaposlenike u Kini. U fabrikama se desio niz samoubistava izazvane lošim uslovima rada. Oko 150 zaposlenika zaprijetilo je, u januaru 2012, da će počiniti masovna samoubistva u znak protesta protiv uslova rada.

## Historija 
Kompaniju Hon Hai Precision Industry Co., Ltd. osnovao je Terry Gou 1974. s ciljem proizvodnje električnih komponenata (prvenstveno električnih konektora za računarske komponente Foxconn je prvobitno bilo poslovno ime Hon Haia, koje je kasnije preuzela podružnica.

Foxconn je u novembru 2007. najavio da planira otvoriti novu fabriku od 500 miliona dolara u Huizhouu (južna Kina).

Tien Chong Cheng imenovan je za direktora u januaru 2012; međutim, ubrzo je dao ostavku, a za razlog je naveo zdravstvene probleme.

Kompanija je u martu 2012. pristala kupiti udio od 10% japanske kompanije Sharp Corporation za 806 miliona dolara, te ujedno i do 50% LCD-ova proizvedenih u Sharpovoj fabrici u Sakaiu (Japan).

Investicija od 494 miliona dolara za izgradnju pet fabrika u Ituu (Brazil) najavljena je u septembru 2012, kojom bi Foxconn pružio 10.000 novih radnih mjesta.

Foxconn je 2014. kupio Asia Pacific Telecom i na aukciji dobio pojedine licence za spektar, što je omogućilo rukovanje telekomunikacijskom opremom četvrte generacije (4G) na Tajvanu.

Sharp je 25. februara 2016. prihvatio Foxconnovu ponudu da preuzme više od 66% dionica za 700 milijardi jena (6,24 milijarde dolara). Međutim, dogovor je stavljen na čekanje nekoliko sati kasnije nakon što su "potencijalne obaveze... u mogućoj vrijednosti od nekoliko milijardi dolara... izašle na vidjelo". Dogovor je finaliziran 30. marta 2016. objavom zajedničke izjave za medije, ali je cijena preuzimanja značajno snižena.

Foxconn, Tencent i prodavalac luksuznih automobila Harmony New Energy Auto osnovali su Future Mobility u 2016, kompaniju koja ima za cilj da 2020. prodaje potpuno električne i autonomne luksuzne automobile.

## Najveći kijenti 
Foxconn za klijente ima ili je imao sljedeće kompanije:

* Acer Inc. (Tajvan)
* Amazon.com (SAD)
* Apple Inc. (SAD)
* BlackBerry Ltd. (Kanada)
* Cisco (SAD)
* Dell (SAD)
* Google (SAD)
* Hewlett-Packard (SAD)
* Huawei (Kina)
* InFocus (SAD)
* Intel (SAD)
* Microsoft (SAD)
* Motorola Mobility (SAD)
* Nokia (Finska)
* Sony (Japan)
* Toshiba (Japan)
* Vizio (SAD)
* Xiaomi (Kina)
* Nextbit Robin (SAD)

(u zagradama su lokacije sjedišta)

## Reference 
## Literatura 
* 
* 
* 
* 

## Vanjski linkovi 
* Službeni sajt

*
Kategorija:Elektronske kompanije na Tajvanu
Kategorija:Osnivanja u 1974.
Kategorija:Multinacionalne kompanije sa sjedištem na Tajvanu
Kategorija:Proizvođači mobilnih telefona
Kategorija:Proizvođači matičnih ploča
Kategorija:1974. na Tajvanu